…Вядома, за адзін раз немагчыма расказаць пра ўсе працэдуры (нагадаю: іх больш за дзве сотні) і пазнаёміцца з усімі медыкамі (колькасць апошніх блізкая да 80)… Напрыканцы — крыху пра галоўную медсястру. Людміла Юрко каля дзесяці гадоў займала такую ж пасаду ў цэнтральнай раённай бальніцы, потым старалася ў “Нарачанскім беразе”. “Спецыфіка працы ў санаторыі адрозніваецца ад бальнічнай, — зазначае Людміла Міхайлаўна. — Не скажу, што тут складаней… Але таксама нялёгка. У бальніцы мая асноўная задача была — забяспечыць, каб было чым і як лячыць. Натуральна, і там, і тут — кантроль за працай сярэдняга і малодшага медыцынскага персаналу. У санаторый людзі таксама прыязджаюць з праблемамі — але яны жадаюць не толькі падлячыцца, а і адпачыць. І калі ў бальніцу пры любым раскладзе вяртацца ніхто не хоча — то тут трэба працаваць так, каб людзі зноў і зноў прыязджалі на адпачынак да нас”.